**2.PIELIKUMS**

Limbažu novada domes

30.10.2025. sēdes lēmumam Nr.796

(protokols Nr.17, 44.)

**PAZIŅOJUMS**

**Par nekustamā īpašuma – “Liepu iela 11”, Ozolainē, Limbažu pagastā, Limbažu novadā, atsavināšanu**

Limbažu novada pašvaldībā saņemts (vārds uzvārds) atsavināšanas ierosinājums par nekustamā īpašuma – “Liepu iela 11”, Ozolainē, Limbažu pagastā, Limbažu novadā atsavināšanu (Zemesgrāmatas nodalījumā minētā īpašuma adrese ir norādīta “Liepu iela 11”, Ozolaine, Limbažu pag., Limbažu novads).

Limbažu novada pašvaldība Jums piedāvā izmantot pirmpirkuma tiesības par šādu nekustamo īpašumu:

**1. Vispārīgās ziņas par atsavināmo nekustamo īpašumu:**

1.1. Nekustamā īpašuma adrese: “Liepu iela 11”, Ozolaine, Limbažu pagastā, Limbažu novadā;

1.2. Nekustamā īpašuma kadastra Nr. 6664 003 0726;

1.3. Nekustamā īpašuma sastāvs: sastāv no vienas zemes vienības ar kadastra apzīmējumu 6664 003 0726, 0,1279 ha platībā;

1.4. Nekustamais īpašums atrodas Limbažu pagasta apdzīvotā vietā Ozolaine. Ozolaine atrodas novada ziemeļos, Limbažu pilsētas rietumu pierobežā, netālu no autoceļiem P11 un P12, Dūņezera krastā. Platība: ap 0,87 km². Iedzīvotāju skaits 2022. gadā bija aptuveni 665 cilvēki. Ciematā dominē dzīvojamā apbūve. Centrālajā daļā ir daudzdzīvokļu mājas, savukārt apkārtējās daļās — vienģimeņu mājas ar saimniecības ēkām. Ciematā darbojas veikals TOP un pirmsskolas izglītības iestāde. Satiksmi ar Limbažiem nodrošina autobuss. Novērtējamais objekts atrodas ciemata Z daļā uz izvietotas Liepu ielas frontē. Apkārtnē individuālās dzīvojamās mājas, piebraucamie ceļi asfalta seguma;

1.5. Apgrūtinājumi saskaņā ar VZD Kadastra reģistrā reģistrētie apgrūtinājumi zemes vienībai: - ekspluatācijas aizsargjoslas teritorija ap ūdensvadu, kas atrodas līdz 2 metru dziļumam 0.0035 ha - ekspluatācijas aizsargjoslas teritorija gar pašteces kanalizācijas vadu 0.0012 ha - ekspluatācijas aizsargjoslas teritorija gar elektrisko tīklu kabeļu līniju 0.0011 ha - biosfēras rezervāta neitrālās zonas teritorija 0.1279 ha Novērtējamā objekta – nekustamā īpašuma ar adresi Liepu iela 11, Ozolaine, Limbažu pagasts vērtējuma atskaite 3 - ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem 0.0063 Apgrūtinājumi tirgu vērtību neietekmē. Lietu tiesības, kas apgrūtina nekustamu īpašumu: - Atzīme - uz zemes vienības atrodas zemes īpašniekam nepiederoša būve ar kadastra apzīmējumu 66640030726001, kas ierakstīta zemesgrāmatas nodalījumā Nr.100000941675. - Atzīme - zemes īpašniekam nepiederoša būve ar kadastra apzīmējumu 66640030726002. Pamats: Limbažu novada pašvaldības 2025.gada 5.septembra uzziņa par pašvaldībai piekrītošo zemes gabalu Nr.4.8.3/25/1906N.

**2. Zemes gabala, maksāšanas līdzekļi un samaksas kārtība:**

2.1.Zemes gabala pirkuma maksa ir **EUR** **1 900,00** (viens tūkstotis deviņi simti eiro, 00 centi);

2.2. Pirmpirkuma tiesīgai personai viena mēneša laikā pēc paziņojuma saņemšanas dienas:

2.2.1. jāsniedz atbildi, norādot vēlamo samaksas veidu un termiņu norēķiniem par īpašumu. Ja persona kā samaksas veidu izvēlas īpašumu pirkt uz nomaksu, nomaksas termiņš nedrīkst būt lielāks par pieciem gadiem;

2.2.2. jāsamaksā visu pirkuma maksu četru mēnešu laikā no atsavināšanas paziņojuma saņemšanas dienas (rekvizīti: Limbažu novada pašvaldība, reģ. Nr. 90009114631, A/s SEB banka, kods UNLALV2X, konts LV71UNLA0013013130848) un jāiesniedz Limbažu novada pašvaldībā pirkuma maksas samaksas apliecinošo dokumentu oriģinālu vai

2.2.3. nomaksas pirkuma līguma gadījumā jāsamaksā avansu 10 procentu apmērā no pirkuma maksas (rekvizīti: Limbažu novada pašvaldība, reģ. Nr. 90009114631, A/s SEB banka, kods UNLALV2X, konts LV71UNLA0013013130848) un jāiesniedz Limbažu novada pašvaldībai avansa maksājuma pirkuma maksas samaksas apliecinošo dokumentu oriģinālu.

2.3. Ja dzīvokļa īpašums tiek iegādāts uz nomaksu, tad par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2.4. Pašvaldībai ir tiesības prasīt visas nekustamā īpašuma pirkuma cenas samaksu pirms nomaksas līgumā pielīgtā galējā samaksas termiņa, ja kopējais pirkuma cenas parāda apmērs pārsniedz trīs mēnešu pamatsummas maksājumu kopējo apmēru.

**3. Nododamās tiesības un pienākumi:**

3.1. Samaksāt visus ar pirkuma līgumu noslēgšanu un reģistrēšanu zemesgrāmatā saistītos nodokļus un nodevas.

3.2. Ievērot uz īpašuma gulstošos pienākumus, saistības un apgrūtinājumus.

3.3. Pēc pirkuma līguma noslēgšanas pircējs maksā visus ar nekustamo īpašumu saistītos nodokļus.

3.4. Visus izdevumus, kas saistīti ar īpašuma tiesību nostiprināšanu zemesgrāmatā, sedz pircējs.

3.5. Līdz pirkuma vai nomaksas pirkuma līguma noslēgšanai pircējam jāmaksā īres maksa un citi maksājumi saskaņā ar noslēgto dzīvojamo telpu īres līgumiem.

**4. Pircēja darbības pēc šī paziņojuma saņemšanas:**

4.1. viena mēneša laikā no šī paziņojuma saņemšanas iesniegt Limbažu novada pašvaldībai apliecinājumu par vēlmi iegādāties dzīvokļa īpašumu ar iepriekšminētajiem nosacījumiem.

4.2. Apliecinājums par vēlmi izmantot savas pirmpirkuma tiesības iesniedzams brīvā formā iesnieguma veidā Limbažu novada pašvaldības Klientu apkalpošanas centrā, Rīgas ielā 16, Limbažos, darba dienās no plkst. 8.00-12.00 un 13.00-17.00 vai e-pastā pasts@limbazunovads.lv.

**5. Pirkuma līguma noslēgšanas kārtība:**

5.1. Pēc 4.1. punktā minētā apliecinājuma saņemšanas un pirkuma cenas pilnā apjomā vai pirkuma maksas avansa iemaksas apliecinošā dokumenta saņemšanas, Limbažu novada pašvaldība sagatavos pirkuma līgumu un uzaicinās pircēju noslēgt pirkuma līgumu vai nomaksas pirkuma līgumu, ja pircējs būs izvēlējies nekustamo īpašumu iegādāties uz nomaksu.

5.2. Pirkuma līgums noslēdzams ne vēlāk kā divu nedēļu laikā no uzaicinājuma saņemšanas dienas.